Patienter med en bestemt type hudkræft lever længere. Det viser en ny, opsigtsvækkende forskning fra Aalborg Sygehus og Århus Universitetshospital.

Basalcellekræft i huden er den mest udbredte kræfttype i Danmark. Den rammer primært folk, der opholder sig meget i solen. Og det er samtidigt mennesker, der spiser sundt og får masser af frisk luft. Annette Østergaard Jensen har netop færdiggjort tre års studier af tal fra 1978 til 2001, der viser, at patienter med hudkræft i gennemsnit lever længere end resten af befolkningen. - Det at få hudkræft kan være en markør for en sundere livsstil," siger Annette Østergaard Jensen til TV2/Nord. - Deres kræftsygdom kunne godt være forbundet med, at de har en aktiv, udendørs livsstil, fordi det netop er sollys, der giver kræft i huden. Hudkræft er ikke dødelig, og når patienterne er stoppet med kræftbehandlingen, fortsætter de deres sunde livsstil, som gør, at de undgår bl.a. sukkersyge og hjertekarsygdomme og altså lever lidt længere end gennemsnittet.